โรงเรียนผีมีอยู่ว่า…
ตอน

| ตอน | ชื่อ | กำกับโดย | วันที่ฉายครั้งแรก |  |
| --- | --- | --- | --- | --- |
| 1 | "7 โมงพิศวง" | ธนดล นวลสุทธิ์ | 10 สิงหาคม 2565 (2022-08-10) |  |
  เรื่องเล่าสยองขวัญของช่วงเวลา 7 โมงเช้าที่จะมีข้อความลึกลับเป็นชื่อหนังสือเรียนเขียนไว้บนกระดานดำ ถ้าใครไม่หยิบหนังสือเล่มนั้นมาในวันนั้นจะต้องตาย ทุกคนในห้องจึงมอบหมายให้คิว เพื่อนที่อยู่ใกล้โรงเรียนมากที่สุดเป็นผู้ที่ต้องมาถ่ายรูปชื่อหนังสือบนกระดานดำส่งให้เพื่อน ๆ ก่อนที่ทุกคนจะมาโรงเรียน ทำให้คิวที่จำใจรับหน้าที่นี้ห้ามขาดลามาสาย เพราะนั้นหมายถึงความเป็นความตายของเพื่อนร่วมห้อง นักแสดง: เค เลิศสิทธิชัย, ณัชพัณณ์ ปรมะเจริญโรจน์, ปาณิสรา ริกุลสุรกาน, วิชัย แซ่ฟ่าน
| 2 | "แรงสาปแช่ง" | พุฒิพงศ์ สายศรีแก้ว | 10 สิงหาคม 2565 (2022-08-10) |  |
  จากการตายอย่างสยดสยองของนักเรียนหญิงคนหนึ่งในโรงเรียนได้สร้างความแตกตื่นให้กับโรงเรียน แต่เบื้องหลังการตายอย่างผิดธรรมชาตินั้นกลับเกี่ยวข้องกับคำสาปแช่งในกล่องปริศนาที่เขียนไว้ว่า "เกลียดใครให้เขียนชื่อคนนั้นไว้ใต้ฝ่าเท้า" ซึ่งเพลงนักเรียนหญิงที่กำลังมีปัญหาเรื่องความรักได้ค้นพบ นักแสดง: เจนนิษฐ์ โอ่ประเสริฐ, ศิวัช จำลองกุล,  พิชชาธร สันตินธรกุล
| 3 | "สวย" | ทรงศักดิ์ มงคลทอง | 10 สิงหาคม 2565 (2022-08-10) |  |
  ดาว ดาวโรงเรียนสุดเพอร์เฟคทั้งหน้าตา การเรียน และกิจกรรรม กลับถูกเด็กสาวนักเรียนใหม่หน้าตาธรรมดาอย่างเอมอร แย่งชิงความเด่นไปในชั่วเวลาแค่ข้ามคืน นักแสดง: ชินารดี อนุพงษ์ภิชาติ, ทสร กลิ่นเนียม
| 4 | "นิทานอีศพ" | นัฐพงศ์ วงษ์กวีไพโรจน์, พุฒิพงศ์ สายศรีแก้ว | 10 สิงหาคม 2565 (2022-08-10) |  |
  ในมุมที่ลึกที่สุดของห้องสมุดบนชั้นหนังสือมีบันทึกความแค้นและความอาฆาตที่ถูกสืบทอดมาจากรุ่นสู่รุ่นอยู่ภายใต้หนังสือที่มีชื่อว่า นิทานอีศพ สายป่านเด็กสาวที่มักแอบซ่อนตัวอยู่ในห้องสมุดเพื่อหนีคนที่มักรังแกเธอได้พบหนังสือเล่มนั้น หนังสือที่รอคอยวันที่มันจะถูกเปิดออกอ่านอีกครั้ง นักแสดง: พัศชนันท์ เจียจิรโชติ, ษริกา สารทศิลป์ศุภา
| 5 | "หัวครูวัยวรรณ" | ภณธฤต โชติกฤษฎาโสภณ | 10 สิงหาคม 2565 (2022-08-10) |  |
  จากเหตุการณ์ฆาตกรรมตัดหัวฝังดินหลังโรงเรียนสู่ความสยองขวัญเนื่องจากผู้เคราะห์ร้ายคือครูวัยวรรณ ครูประจำชั้นมัธยมต้นของโรงเรียนนั้นเอง ทำให้ทิมกับปิ๊ง 2 ลูกศิษย์ที่เพิ่งถูกคุณครูทำการยึดโทรศัพท์มือถือไปก่อนเกิดเหตุ ต้องปฏิบัติภารกิจในการทวงมือถือคืนมาจากครูวัยวรรณที่ตำรวจยังไม่พบหัวที่ถูกตัดไป นักแสดง: ธงชัย ทองกันทม, ปัณณวิชญ์ พัฒนศิริ, วรัชธิปต์ กิตติไพศาล
| 6 | "สูตรลับร้านป้าจง" | ทรงศักดิ์ มงคลทอง | 10 สิงหาคม 2565 (2022-08-10) |  |
  ช่วงเวลาพักกลางวันในทุกโรงเรียนมักจะมีร้านหนึ่งที่ขายดีกว่าเจ้าอื่น ๆ อย่างร้านป้าจงที่นักเรียนต่างต่อแถวเพื่อซื้ออาหารจากร้านของเธอ ก้อง ยูทูบเบอร์ประจำโรงเรียนตัดสินใจถ่ายทอดสดเพื่อพิสูจน์ความลับในการปรุงอาหารของป้าจง นักแสดง: ต้นหน ตันติเวชกุล, สีดา พัวพิมล
| 7 | "พรต้องสาป" | ศนิพงศ์ สุทธิพันธุ์ | 10 สิงหาคม 2565 (2022-08-10) |  |
  ณ ห้องพยาบาลเก่าในตึกร้าง ที่ร่ำลือกันว่าไม่ว่าใครจะอธิษฐานขออะไรเรื่องที่ขอจะเป็นจริง ทำให้กร เด็กหนุ่มขี้แพ้ที่ถูกเพื่อนกลั่นแกล้งอยู่เสมอถูกบังคับให้ไปอธิษฐานขอให้พวกเด็กเกเรเหล่านั้นสอบปลายภาคผ่านทุกวิชา แต่เมื่อมาถึงห้องพยาบาลเก่าที่ร่ำลือ กรที่ทั้งเจ็บตัวและเจ็บใจก็ได้พบกับบางสิ่งที่มากกว่าเรื่องเล่าขาน นักแสดง: พัทธดนย์ จันทร์เงิน, นลินทิพย์ เพิ่มภัทรสกุล
| 8 | "เดินล่าท้าผี" | ธนดล นวลสุทธิ์ | 10 สิงหาคม 2565 (2022-08-10) |  |
  จากเสียงเล่าลือถึงเรื่องราวสุดหลอนสยองขวัญของโรงเรียนที่กำลังเป็นกระแสในสื่อสังคม บอย เด็กหนุ่มปากกล้าจึงประกาศทำภารกิจถ่ายทอดสดเพื่อพิสูจน์ว่าผีไม่มีอยู่จริง โดยนัดตั้ม เพื่อนซี้ที่ปากเก่งว่าไม่กลัวผีมาร่วมการถ่ายทอดสดนี้ด้วย นักแสดง: ศุภพงษ์ อุดมแก้วกาญจนา, วชิรวิชญ์ เรืองวิวรรธน์